**Referat af bestyrelsesmøde den 26. november 2019, kl. 20:00-21:15**   
  
1. Status altanprojekt

Økonomi: Altan.dk mangler kun at modtage ca. kr. 7.000 for maling af facade, og korrektionen af facademalingen er også det eneste udestående.

Anne skriver til Qvortrup for at få en status på, hvad der er brugt på altanprojektet, og om de har fået tilrettet opgørelsen i overensstemmelse med vores tidligere anmodning. Herefter laver Christian en status på, om der er overensstemmelse mellem beløbene, som er betalt til Altan.dk, jf. vores tidligere opgørelse.

Der er sat gang i indkrævningerne fra Qvortrups side. Beløbet er pt. ca. dobbelt så stort, som det vil være efter 1. januar 2020.

Gennemgang af gård: Gårdlauget ønsker gennemgang af vores ende af gården, for at se, om der er noget, som skal genoprettes/udbedres. Christian tager et møde med Morten på hans opfordring.

Græsareal: Gårdlauget ønsker, at alle altanrojekter/renoveringsprojekter i gården skal deles om at finansiere genopretningen af græsarealet midt i gården. Vi afventer at høre nærmere herom fra gårdlauget.

Omlægning af gård: Vi afventer gårdlauget ifht. ændring af gårdindretning omkring stuealtanerne. Vi forbeholder evt. fremtidige omlægningsomkostninger overfor Bjarne Jensen og Bonnie Svendsen i overensstemmelse med den tidligere aftale med dem. Vi beder dem også om at følge op på midlertidig afskærmning (blomsterkasser eller lignende). Christian skriver til Bonnie og Bjarne.

**2. Udfordring med franske altaner**

Signe Adamsen og Matilde og Daniel Bjørneboe er utilfredse med, at de har fået franske og ikke spanske altaner (ligesom dem på den modsatte side af gaden), de mener endvidere, at der er væsentligt dårligere lydisolering i det glasset i de nye altandøre.

Bestyrelsen har drøftet dette med rådgiver og undersøgt dokumentationen for, at Altan.dk burde have lavet en anden type altaner og brugt en anden type glas. Umiddelbart er vurderingen, at vi får meget svært ved at gøre gældende overfor Altan.dk, at burde have monteret en anden type altan og en anden glastype og få dem til at ændre dette.

Bestyrelsen vil dog gøre følgende:

1. undersøge glastyper i eksisterende vinduer og sammenligne dette med glasset i altandørene
2. Indhente tilbud på ændring af altan til spansk
3. Indhente priser på udskiftning af glas/døre til bedre lydisoleret glas (både fra Altan.dk og glarmester)
4. Såfremt glasset faktisk er dårligere isolerende, vil bestyrelsen forholde rådgiver dette, og spørge, om de ikke burde have være opmærksomme på dette

Anne Rose undersøger glastyperne via glasfirma (Saint Gobain) og rådgiver. Anne Rose indhenter tilbud på skift til spanske altaner og pris på udskiftning af døre hhv. udskiftning og glas i døre.

Christian laver mail til Signe, Matilde og Daniel om, hvad vi foretager os, og om, at vi gerne vil have, at Altan.dk laver malerarbejdet færdig, så vi kan afslutte projektet med Altan.dk.

**3. Maling af vinduer**

Torben har holdt møde med en maler fra mindre malerfirma. Tilbud på plastikmaling og linoliemaling kommer i denne uge. Tilbuddet er med opstilling af stillads, og Torben spørger ind til mulighederne med lift.

Torben indhenter alternativt tilbud.

Christian skriver til onkel Torben, og spørger om de laver malerarbejde i København.

**4. Dør OSG**

Døren til opgangen i Ole Suhrs Gade lukker ikke af sig selv.

Christian tager Christian sig af dette, og får tilkaldt en tømrer eller prøver at ordne det selv.

**5. Elektrikergennemgang af installationer i gården**

Der er en del ledninger og el-installationer på gårdfacaden og i bagtrappeopgangene, som ikke længere anvendes.

Christian snakker med elektriker (Schiødt) om at få gennemgået og ryddet op i dette.

**6. Fibernet**

Aftalen om gratis opsætning af fibernet og montering af internetstik i lejlighederne er indgået. Christian har haft møde med tekniker fra Andels.net, som har undersøgt mulighederne for kabelføring. Boksen bliver sat op i cykelkælderen, og ledningerne går via Drakos loft ind i opgangene og så op i kabelbakker i begge sider ad opgangen.

Bestyrelse vil overveje et infomøde om praktikaliteter med det nye net i det nye år.

**7. Gamle døre på loftet**

Anne Rose har lagt døre på DBA. Flere henvendelser, men ingen har bidt på.

De skal skrottes på en fremtidig arbejdsdag.